KINNITATUD

RMK riigihangete osakonna

juhataja käskkirjaga 1-47.2717/1.

## 1. Hanke nimetus ja viitenumber

* 1. Hanke nimetus: Jõevärava maaparandussüsteemi teede rekonstrueerimine
  2. Viitenumber: 259437
  3. Klassifikatsioon: teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Pikkali-Tapi tee (3,802 km), Vetla-Pikaveski tee (I (1,194 km) ja II lõik (1,821 km)) ja Seljavälja-Tapi tee (1,121 km) rekonstrueerimise ning Vahtrasaare tee (1,57 km), mis asuvad Harju maakonnas, Anija vallas, Vetla külas, rekonstrueerimistööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Laanekraav OÜ** poolt koostatud „Jõevärava teede ehitus- ja rekonstrueerimisprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 3000 eurot**, kas:

5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Jõevärava maaparandussüsteemi teede rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Pikkali-Tapi tee (3,802 km), Vetla-Pikaveski tee (I (1,194 km) ja II lõik (1,821 km)), Seljavälja-Tapi tee (1,121 km) ja Vahtrasaare tee (1,57 km) asuvad Harju maakonnas, Anija vallas, Vetla külas RMK maadel katastriüksustel: 14002:003:0164 ja 14002:003:0393 ja metsakvartalitel WE003, WE004, WE006, WE008-WE011, WE018, WE019, WE025, WE033-WE035, WE043, WE048, WE049, WE051, WE061, WE063, WE064, WE069, WE070, WE074-WE077, WE080-WE083, WE088, WE307, WE316.

Teedele on ligipääs lõunast, mööda (11125) Perila-Jäneda teed kust pääseb Vetla-Pikaveski teele (I lõik) ja Pikkali-Tapi teele.

Vajalikud raietööd on RMK poolt lepingu sõlmimise ajaks enamuses tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (10,74 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Pikkali – Tapi tee ääres PK 17 rekonstrueeritakse olemas olev tuletõrjetiik TT-1 ja rajatakse sellele ka teenindusplats.

Objektil rekonstrueeritakse 4 truupi ja ehitatakse 13 truupi. Plasttruubid rajatakse läbimõõduga 40 cm kuni 80 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal olema Ø 40 ja 50 cm plasttruubil vähemalt 0,5 m, Ø 60 cm plasttruubil 0,55 m ja Ø 80 cm plasttruubil 0,65 m.

Kõikidele 40 kuni 60 truupidele on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2013) joonis 3.1-1 kuni 3.1-2. Otsakute rajamiseks truupidele tuleb kasutada nõlvust 1:1,5. Kõikidele 80 truupidele on ette nähtud ehitada otsakutele kindlustised kiviotsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Tähispostid tuleb paigaldada teealustele truupidele 14 tk, vastavalt maaparanduse tüüpjoonistele. Tähispost paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75m kaugusele.

**Pikkali-Tapi tee** (3,80km) saab alguse (11125) Perila-Jäneda teelt km 18,329, mille mahasõidukoht (Mnt II) rekonstrueeritakse vastavalt Transpordiameti nõuetele Teelahendused OÜ poolt koostatud projektile (töö nr. 21-01-08). Tee lõpeb kvartalil WE035 ja WE036 sihil, rajatakse T-kujuline sõidukite tagasipööramise koht vastavalt tüüpjoonisele Tallinn 2019 joon.6.4. Olemasolev tee paikneb ühe või kahe teekraaviga ääristatud muldel, mille sõiduosa laius on 4,0-4,5m. Olemasolevat teekatendit on kohati parandatud purustatud kruusa lisamisega. Auke ja rööpaid ei ole. Olemasolevate teekraavide siseservade kaugus teeteljest jääb 3,0-4,0m. Teekraavid on rahuldavas seisus, hooldustööde mahus 0,5m3/m hooldada. Äravoolukraavid kr. 101, 102, 103 ja 201 tuleb taastada uuendustööde (1,2m3/m) mahus. Pk.17 Paiknev tuletõrjetiik rekonstrueeritakse koos teenindusplatsiga, mille katend on analoogne teega.

Rajatav teekatend 4,5-10-Pr.Kr.pos.6-20Sor.Kr.pos.4+GT(20-22kN MD/CMD). Vahemikus pk.24 ja pk.25 on rajatakse vastavalt projekteerimis normidele 2,5m laiune tee laiend.

Teed läbivad ja mahasõidukohtade all paiknevad truubid on T/2-T/6 on korras (50PT12 ja 60PT12) ning need jäävad olemasolevasse seisu. Uusi teekraave teemulde kuivendamiseks ei rajata. Mahasõidukohad kvartalisihtidele rajatakse M2 (2tk. pk.24) (L-30m R-10m), M3 (L-10m R-10m) ja olemasolevatele metsateedele Pk.8 ja pk.28 M8 (Vahtrasaare tee) (L-20m R-15m). Pikkali katastriüksuse piiridele (pk.4 ja pk.7) paigaldatakse 2 liiklusmärki nr. 351 kiiruse piiramiseks 30km/h.

**Vetla-Pikaveski tee I lõik** (1,19km) saab alguse Perila-Jäneda teelt pk.0 ning lõpeb matkatee alguses pk. 11 kuhu rajatakse T-kujuline tagasipööramise koht. Mahasõidukoht riigiteelt taastatakse uuendustööde mahus. Uuendustööde raames on ettenähtud asfaltkatte taastamine h=4cm 150m2 ulatuses koos liiklusmärkide paigaldamisega ja teepeenarde kindlustamisega 50m2. Alates pk.5 - pk. 11 paiknevad tee läänepoolses servas madal kraav 601, mis tuleb rekonstrueerida (H-0,6m). Olemasoleva tee sõiduosa laius on 4,0-4,5m mida on täidetud purustatud kruusaga. Rööpaid ega löökauke ei ole. Mahasõidukohad kvartalisihtidele ehitatakse M3 (L-10m, R-10m). Rajatav teekatendi valem on 4,5-10-Kr.pos.6-20Kr.pos.4+GT (20-22kN MD/CMD). T kujuline tagasipööramise koha (TP-T) üks haar rajada olemasoleva tee pikendusena +50m ja teine metsaeraldusele 12. Teekraav 601 pikendada 50m ulatuses mööda TP-T haara ning juhtida maapinna madalamale osale. Truup T/27 on ettenähtud paigaldada pöörderaadiuse ja matkatee alla.

**Vahtrasaare tee** (1,57km) saab alguse Pikkali-Tapi teelt pk.28 ning lõpeb Vetla-Pikaveski tee (II lõigu) alguses pk.25 kuhu rajatakse mahasõidukoht M8 (L-20m R-15m). Vahtrassaare tee kulgeb vahemikus pk.28-pk.64A eesvoolu 301 kaldal. Eesvool tuleb rekonstrueerida uuendustööde mahus kuni piketini 70. Vahemik pk.64A-pk.69 paikneb tee kvartali WE018 ja WE 019 sihil, pk.69-pk.35 paikneb ehitatav tee kv.WE010, WE019 ja WE011, WE020 sihil. Teemulde ehitatakse kohalikust pinnasest, mis saadakse uute teekraavide kaevest (kr. 701, 702, 705, 706, 710, 711, 712 ja 714). Truup T/29 50PT10 tuleb samuti pikendada vähemalt 2m võrra, koos uue otsaku ehitamisega. Äravoolukraavid 302, 304 tuleb uuendada kuni eesvooluni 301 (pk.0). Kr.303 paiknevad truubid jäävad olemasolevasse seisu. Ehitatavad teekraavid rajatakse nõlvusega 1:1,75. Pk.70 paiknev truup T/12 80PT10 tuleb pikendada 2m võrra ning ehitada uus otsak. Teele rajatava katendi parameetrid on 4,5-10-Kr.pos.6-30Kr.pos.4+GT (20-22kN MD/CMD).

Mahasõidukohad rajatakse M3 (L-10m, R-10m) ja teelt-teele M8 (L-20m, R-15m), Mahasõidukohtade (M3 ja M8) katendi parameetrid on kokku viidud Vahtrasaare tee omaga (10+30cm). Vahemikus pk. 8+59-9+05 rajatakse 2,5m laiune teelaiend 10m üleminekutega. Teekraavid paiknevad liivakatel pinnastel, on vahemikku pk.51-pk.75 ette nähtud kraavinõlva ja põhjajalami kindlustamine killustikuga (GT NGS 2 + kill. f.64-100mm). Kindlustustööde aluseks on tüüpjoonis Tallinn 2019 joon.1.2.

**Vetla-Pikaveski tee II lõik** (1,82km) saab alguse ristumisest ehitatava Vahtrasaare teega pk.35 ning tee lõpeb kvartali WE003 er.5 kuhu rajatakse T-kujuline tagasipööramise koht. T-kujulise tagasipööramise koha üks haar rajatakse kraavi muldele ja teine pikki teed 50m pikkuselt. Truubid T/21 ja T/22 jäetakse olemasolevasse seisu.

Tee paikneb enamjaolt kahe kraaviga ääristatud muldel va. vahemik pk.36-pk.39. Olemasolevate teekraavide siseservade kaugus teeteljest ja sõiduosa laius on 4,0-4,5m. Kahe kraavi siseservade vahe on 8,0m, millele on võimalik rajada katend sõiduosaga 4,5m. Rajatava katendi valem on 4,5-10-Kr.pos.6-20Kr.pos.4+GT (20-22kN MD/CMD). Mahasõidukohad kvartalisihtidele rajatakse tüüp M3 (L-10m ja R-10) järgi ja katendi parameetrid on ühtlustatud tee omaga. Olemasolev truup T/19 (20PT) tuleb rekonstrueerida suurema diameetri pikkuse toru vastu. Teed läbiv truup Kiruojal pk.48 140TT12 on korras ning ei rekonstrueerita. Tee äravoolukraavid tuleb puhastada setetest kuni eesvooluni 301.

**Seljavälja-Tapi tee** (1,12km) saab alguse Vahtrasaare tee ristumisest pk.51 ning lõpeb pk. 59 ristumisel Pikava-Arava teega kuhu rajatakse T-kujuline tagasipööramise koht. Tee paikneb ühe teekraaviga ääristatud muldel ning mille olemasolevat katendit on uuendatud paesõelmetega. Tee sõiduosa laius on 3,5-4,0m ning teekraavi kaugus teeteljest on 2,0-3,5m. teel on katendis löökauke ja sõidujäljes rööpaid. Olemasolevat teealust on vaja laiendada 2m ulatuses kruusaga (pos.4) kvartalite WE010 ja WE006 põhjapoolsele küljele, et tagada 4,5m laiuse katendi ehitamist. Rajatava teekatendi valem on 4,5-10-Kr.pos.6-20Kr.pos.4+GT (20-22kN MD/CMD), Teerajatiste katendid on analoogne teega. Mahasõidukohad kvartalisihtidele rajatakse M1 (L-20m, R-10m), M3 (L-10m ja R-10m). T-kujuline tagasipööramise koha üks haar rajatakse Seljavälja-Tapi tee pikendusena 50m ulatuses ja teine WE005 er.1 suunas olemasoleva kraavi muldele, et vältida tagasipööramise koha haara paiknemist Kemari (14002:001:0032) maaüksusel. Pikava-Arava teele rajatakse TP-T´lt mahasõidukoht M3 Kiruoja voolusäng on heas seisus ning võimaldab teekraavide ja maaparandusehitise toimimist. Truup T/24 140PT12 ja otsak on rahuldavas seisus. Äravoolukraav 202 rekonstrueeritakse uuendustööde mahus kuni Kiruojani pk.0.

Harju maakonnas Anija vallas Vetla külas, riigitee 11125 Perila – Jäneda km 18,329 ja Pikkali-Tapi tee ristumiskoha ehitus teostatakse OÜ Teelahendus poolt koostatud „Harju maakonnas Anija vallas Vetla külas, riigitee 11125 Perila – Jäneda km 18,329 ja Pikkali-Tapi tee ristumiskoha ehituse PÕHIPROJEKT Töö nr. PP-21-01-08“ alusel.

Mahasõidu asukoht on Pikkali-Tapi tee – riigiteelt nr 11125 Perila – Jäneda km 18,329 vasakule.

Uus mahasõit ehitatakse riigitee nr 11125 Perila – Jäneda km 18,329 olemasolevaga samale kohale. Mahasõidukoha ümber on ca 10 cm paksune huumuskiht, mille all saviliiv. Pikkali-Tapi teel olemasolevad truubid ja kraavid puuduvad. Mahasõidu kohal asub olemasolev ELA SA sidetrass. Pikkali-Tapi tee ristumiskoht on rajatakse riigiteega täisnurga all.

Ristumiskoha pikikalle Pikkali-Tapi teel on 1,5%. A/B kattega juurdepääsuteele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate.

Pikkali-Tapi tee juurdepääsutee A/B kate rajatakse järgmine:

* Tihe asfaltbetoon AC 16 surf h=9cm
* Killustikalus kiilumismeetodil fr 32/63 h=20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai)
* Sorteeritud kruusalus (positsioon nr 4 dreenivus minimaalselt 1m/ööp) h=min20cm
* Aluspinnas – saviliiv

Pikkali-Tapi tee juurdepääsutee kruuskate rajatakse järgmine:

* Purustatud kruus (positsioon nr 6) h=12cm
* Sorteeritud kruusalus (positsioon nr 4 dreenivus minimaalselt 1m/ööp) h=min20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai)
* Täitepinnas (dreenivus minimaalselt 0,5m/ööp) h=min20cm
* Aluspinnas – saviliiv

Pikkali-Tapi tee ristumiskoha alla on ettenähtud uus Ø400mm plasttruup. Uued kraavid tuleb kaevata vastavalt plaanilahenduses näidatud ulatuses. Truubi sisse- ja väljavoolud tuleb kindlustada munakivisillutisega, sisse ja väljavoolu kohal ka kraavi põhjad – antud tööd kuuluvad lahutamatu osana truupide ehituse juurde ning ei leia kajastamist eraldi mahtudes.

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Projektis toodud teealuse (Kruus (pos.4)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Laanekraav OÜ** poolt koostatud „Jõevärava teede ehitus- ja rekonstrueerimisprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt